ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง 
นร02670004657

ขอให้แก้ไขปัญหาฝุ่นละอองฟุ้งกระจายและเสียงดังรบกวนจากการก่อสร้างอาคาร บริเวณ ทาวน์โฮม ....... ซอยพุทธบูชา 39 แขวงบางมด เขตทุ่งครุ กรุงเทพมหานคร จุดสังเกต เข้าซอยพุทธบูชา 39 ไปประมาณ 1 กิโลเมตร จะพบกับการก่อสร้างอาคารดังกล่าว เนื่องจากผู้ร้องแจ้งว่า ทาวน์โฮม ....ได้อยู่ระหว่างการก่อสร้าง แต่กลับไม่มีการทำแผงกั้นกันฝุ่นละออง จึงทำให้ฝุ่นละอองจากการก่อสร้างอาคาร ได้ฟุ้งกระจายไปยังรถของประชาชนในพื้นที่ที่ได้จอดไว้ และฝุ่นละอองยังฟุ้งกระจายไปยังบ้านเรือนของประชาชน ทำให้ประชาชนในพื้นที่ได้รับความเดือดร้อน เพราะไม่สามารถเปิดประตูหรือหน้าต่างบ้านได้เลย เพราะบริเวณพื้นที่ที่ใช้ในการก่อสร้างนั้น อยู่ติดกับบ้านเรือนของประชาชนอย่างมาก โดยฝุ่นละอองที่ฟุ้งกระจายในอากาศนั้น จะส่งผลให้ค่าฝุ่น PM 2.5 ในพื้นที่สูงมากยิ่งขึ้น อีกทั้งในการก่อสร้างอาคารดังกล่าว จะทำการก่อสร้างทุกวัน และบางวันมีเสียงดังรบกวนจากอุปกรณ์ที่ใช้ในการก่อสร้าง ในช่วงเวลา 19.00-24.00 น. ส่งผลให้ผู้ร้องและประชาชนในพื้นที่หลายหลังคาเรือนได้รับความเดือดร้อน ผู้ร้องจึงประสงค์ให้หน่วยงานที่เกี่ยวข้องดำเนินการลงพื้นที่ตรวจสอบและแก้ไขปัญหาจากการก่อสร้างอาคารดังกล่าว โดยให้ทางโครงการที่รับผิดชอบมีการติดตั้งทำแผงกั้นกันฝุ่นละอองที่ฟุ้งกระจาย เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata